**Výbor**

**Národnej rady Slovenskej republiky**

**pre verejnú správu a regionálny rozvoj**

57. schôdza výboru

**265**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

z 2. apríla 2009

k návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov (tlač 882)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

návrh poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov (tlač 882) a

**A. s ú h l a s í**

s návrhom poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov (tlač 882);

# B. o d p o r ú č a

**Národnej rade Slovenskej republiky**

návrh poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb a o zmene a doplnení niektorých zákonov (tlač 882) **schváliť** s pripomienkami ako sú uvedené v prílohe tohto uznesenia;

**C. u k l a d á**

**predsedovi výboru**

predložiť stanovisko výboru k uvedenému návrhu zákona predsedovi Výboru Národnej rady Slovenskej republiky pre zdravotníctvo.

**Tibor C A B A J**

predseda výboru

**József B e r é n y i**

overovateľ výboru

príloha k uzn. č. 265 – tlač 882

1. V čl. I, 1. bode sa v § 2 ods. 2 za slová „do 15“ vkladá slovo „rokov“.

Legislatívno-technická úprava.

1. V čl. I sa v 2. bode slová „a sankcie“ nahrádzajú slovami „a iné sankcie“.

Upresnenie nadpisu, keďže pokuty sú tiež druhom sankcií.

1. V čl. I, sa 3. a 4. bod spojí do jedného bodu, v ktorom úvodná veta bude znieť: „V § 12 sa za odsek 1 vkladajú nové odseky 2 a 3, ktoré znejú:“. Súčasne sa vypustí veta „Doterajšie odseky 2 až 4 sa označujú ako odseky 3 až 5.“.

Legislatívno-technická úprava.

1. V čl. I, 3. bode sa v § 12 ods. 2 slová „maloletou osobou“ nahrádzajú slovami „osobou maloletou do 15 rokov“ a slovo „maloletého“ sa nahrádza slovami „osoby maloletej do 15 rokov“.

Legislatívno-technická úprava; zjednotenie terminológie.

1. V čl. I, 4. bode sa § 12 ods. 3 slová „verejne prístupné miestnosti“ nahrádzajú slovami „verejne prístupné miesta a miestnosti“.

Úprava v nadväznosti na § 17 ods. 1 zákona SNR č. 372/1990 Zb. o priestupkoch, podľa ktorého jedným z ochranných opatrení je obmedzujúce opatrenie spočívajúce v zákaze navštevovať určené verejne prístupné miesta a miestnosti.

1. V čl. I, 5. bode sa v § 12 ods. 5 za slovo „vzťahujú“ vkladá slovo „všeobecné“.

Legislatívno-technická úprava.

1. V čl. II sa veta „Doterajšie odseky 10 a 11 sa označujú ako odseky 11 a 12.“ sa nahrádza vetou „Doterajšie odseky 10 až 14 sa označujú ako odseky 11 až 15.“.

Legislatívno-technická úprava.